P6_TA(2005)0082

Saudova Arabija

Resolucija Evropskega parlamenta o Saudovi Arabiji

Evropski parlament,

- ob upoštevanju svoje prejšnje resolucije o Saudovi Arabiji, ki je bila sprejeta 18. januarja 1996 [1] in svojih resolucij o letnih srečanjih Komisije Združenih narodov za človekove pravice v Ženevi (2000-2005),

- ob upoštevanju delovnega obiska članov svoje delegacije za odnose z zalivskimi državami vključno z Jemenom v Saudovi Arabiji, ki je potekal od 7. do 12. februarja 2005,

- ob upoštevanju dejstva, da je Saudova Arabija v oktobru 2004 ratificirala Konvencijo ZN o odpravi vseh oblik diskriminacije žensk (CEDAW), in zlasti člena 7 Konvencije o političnem in javnem življenju,

- ob upoštevanju člena 115(5) svojega Poslovnika,

A. ker so se prve občinske volitve v Saudovi Arabiji začele 10. februarja 2005 v Riadu in bodo potekale do 21. aprila 2005, kar predstavlja prvi vsesplošni volilni proces v zgodovini države,

B. ker bo ena polovica članov mestnega sveta izvoljena, drugo polovico pa bo še zmeraj imenoval kralj,

C. ker so ženske izključene iz volitev, čeprav je volilni zakon jasen glede sodelovanja žensk, saj je v zakonu uporabljena beseda državljan, ki se v arabščini nanaša na ženske in moške, kadar gre za opredeljevanje volilnih upravičencev,

D. ker so oblasti Saudove Arabije izjavile, da bodo v prihodnosti ženske dobile volilno pravico,

E. ker se ženske v Saudovi Arabiji soočajo s številnimi oblikami diskriminacije v zasebnem in javnem življenju,

F. je še posebno zaskrbljen zaradi pogojev, s katerimi se srečujejo delavci migranti, zlasti ženske, ki delajo kot gospodinjske pomočnice,

1. pozdravlja prvi vsesplošni volilni postopek v Saudovi Arabiji, ki mu je prisostvovala delegacija Evropskega parlamenta in velja za pozitiven korak na poti družbenih in političnih reform, vendar globoko obžaluje dejstvo, da ženske ne smejo sodelovati na teh volitvah;

2. opozarja oblasti na njihove obveznosti, ki izhajajo iz CEDAW, ki jo je podpisala tudi Saudova Arabija, izraža solidarnost s tistimi Saudijci, ki želijo, da v volilnem postopku sodelujejo vsi drž avljani in poziva oblasti, da sprejmejo ustrezne ukrepe za odpravo segregacije in diskriminacije žensk, ter postopoma povečajo njihovo udeležbo pri sprejemanju političnih odločitev, enakovredno z moškimi, ter jim omogočiti, da zasedejo in opravljajo vse javne funkcije na vseh vladnih ravneh;

3. poziva vlado Saudve Arabije, da odpravi omejitve glede prostega gibanja žensk, vključno s prepovedjo vožnje; njihovih zaposlitvenih možnosti, njihovega pravnega statusa in njihovega zastopanja v pravnih postopkih;

4. ponovno poziva h ukinitvi smrtne kazni in poziva k takojšnjemu moratoriju na izvajanje smrtnih kazni v Saudovi Arabiji, saj je bilo po poročilu Amnesty International v letu 2004 izvršenih 31 usmrtitev;

5. poziva oblasti, da storijo korak naprej pri izboljševanju delovnih razmer in ravnanju s priseljenimi delavci, zlasti ženskami;

6. obžaluje, da v Saudovi Arabiji še vedno ne obstaja pravica do veroizpovedi, spodbuja oblasti, da nadaljujejo s svojimi prizadevanji za pospeševanje večje zmernosti in strpnosti do verske različnosti;

7. poudarja pomen boja proti terorizmu in fundamentalizmu ob istočasnem spoštovanju osnovnih človekovih pravic in državljanskih svoboščin, na podlagi tega bo podpiral krepitev odnosov med EU in Saudovo Arabijo;

8. zlasti poziva, naj EU in Saudova Arabija podpirata napore druga druge za doseganje zadovoljivih rezultatov v Izraelsko-palestinskem konfliktu;

9. poziva Svet in Komisijo, da izpostavita ta vprašanja med prihodnjim Skupnim Svetom in ministrskim sestankom med EU in Svetom za sodelovanje v Zalivu;

10. poziva institucije EU, da povečajo svojo prisotnost v regiji in okrepijo delovne odnose s Saudovo Arabijo s povečevanjem sredstev Delegaciji v Riadu ter z načrtovanjem čimprejšnjega obiska komisarja za zunanje zadeve EU in/ali visokega predstavnika EU za SZVP v kraljevini;

11. naroči svojemu predsedniku, naj resolucijo posreduje Svetu, Komisiji, visokemu komisarju ZN za človekove pravice, kronskemu princu Abdulahu Ibn Abdulu Azizu, vladi Saudove Arabije in generalnemu sekretarju Centra za nacionalni dialog Saudove Arabije.

[1] UL C 32, 5.2.1996, str. 98.

--------------------------------------------------